**Åpen arena 14.-15. januar Union scene gruppe 1 D Unge, helse og arbeid**

Fasilitatorer: Prosjektleder for Regional plan for kunnskapssamfunnet Erik Kathrud og Prosjektleder for Regional plan for verdiskaping og næringsutvikling Sissel Kleven.

Bakgrunn for invitasjonen

Vi som har vært/er prosjektledere for to regionale planer på hhv kunnskapssamfunnet: <https://www.bfk.no/Tjenesteomrade/Utdanning/Kunnskapssamfunnet/> og verdiskaping og næringsutvikling: <https://www.bfk.no/Tjenesteomrade/Naringsutvikling/Naringsplan/> har ønsket å samle representanter for viktige aktører for begge planene for å diskutere økt **yrkesdeltagelse i Buskerud**. Dette er en felles målsetting for de to planene og vi ønsker å bruke disse to dagene til å jobbe sammen for å konkretisere tiltak og prosjekter for å komme fra planer til konkret handling.

Om økt yrkesdeltagelse – fra skole til arbeid

Økt yrkesdeltagelse som mål kan handle om at:

1. færre kommer i den situasjonen at de står utenfor arbeidslivet. Da må det legges til rette tiltak og forebygge at vi får personer som havner i denne gruppa.
2. de som er havnet utenfor har tiltak som gjør at de kommer i arbeid

Vi snakker i denne sammenhengen i hovedsak om unge og unge voksne, men både innvandrere og personer med nedsatt funksjonsevne etc er del av arbeidskraftreserven.

Deltagere på arenaen

Vi har fått med deltagere fra ulike organisasjoner, ref. figuren under. Vi er opptatt av å få på plass tiltak/prosjekter denne dagen hvor flere aktører har en rolle (og dermed lyst og evne) til å iverksette det vi sammen kommer frem til. Vi ønsker derfor å vektlegge dette som er definert i planenes mulighetsområde, som er der flere aktører jobber sammen for å få til nye løsninger.



Det arbeides på mange hold med denne problemstillingen allerede, men det er behov for bedre koordinering og samhandling av tiltak. På arenaen er det et mål at det vil foregå kollektiv læring og at vi får til å jobbe med innovative løsninger. I våre planer er også hensikten at det skal være fremtidsrettede og bærekraftige løsninger. Vi ønsker derfor å lære og skape noe nytt i fellesskap gjennom disse dagene.

Noen aktuelle problemstillinger

Aktuelle problemstillinger fra planprosessene som det har vært løftet frem som viktige i å ta tak i er bl.a.:

* Bidra til å heve basiskompetansen i befolkningen og i bedriftene.
* Øke gjennomføringsgrad i videregående opplæring, særlig innen yrkesfagene
* At skole, og utdanningssystemet setter fokus på basiskompetanse for å dekke bedriftenes behov for kompetanse.
* Økt yrkesdeltagelse i arbeidslivet blant Buskeruds befolkning.
* At utdanningssystemet i Buskerud utdanner den kompetansen som nærings- og arbeidslivet i Buskerud har behov for.
* At utdanningssystemet bidrar til nødvendig fleksibilitet og endringskompetanse.

Vi skal sammen utforske muligheter og jobbe med ideer.

Aktuelle spørsmål for å definere tiltak:

1. Beskriv tiltak/problemstilling
2. Hvem er de involverte aktørene og hvilken rolle har de?
3. Hvordan bør det jobbes? Hvilke arenaer må utvikles/saneres
4. Hva skal målet/resultatet være?
5. Hvem kan være finansiører?
6. Hvor langsiktig er satsingen, tiltaket, prosjektet?